open-index/open-wikipedia-markdown huggingface dataset:
சிரித்திரன்

**சிரித்திரன்** 1963ஆம் ஆண்டில் சி. சிவஞானசுந்தரம் (சிரித்திரன் சுந்தர்) அவர்களால் யாழ்ப்பாணத்தில் ஆரம்பிக்கப்பட்ட நகைச்சுவை இதழ். அன்னாரின் மறைவு வரை 32 ஆண்டு காலம் தொடர்ந்து வெளிவந்து சாதனை படைத்தது. சிந்தனைச் சிறப்பாலும், கேலிச் சித்திரங்கள், கருத்தோவியங்கள் போன்ற படைப்புக்களாலும் ஈழத்துத் தமிழ் இலக்கியத்தில் சிரித்திரன் சஞ்சிகை தனியிடத்தைப் பெற்றது. 'மகுடி பதில்கள்' என்று மகுடமிட்டு சுந்தர் எழுதிய கேள்வி பதில்கள் ஒரு காலத்தில் பத்திரிகை உலகில் பலராலும் பேசப்பட்டு வந்தது. சிரித்திரன் இதழ் *Centre for Creativity and Innovation* நிறுவனத்தால் மீள்பதிப்பிக்கப்பட்டு 2021 சனவரி தொடக்கம் யாழ்ப்பாணத்தில் இருந்து உலகெங்கும் கிடைக்க கூடிய வகையில் அச்சுப்பிரதியாக  வெளியிடப்பட்டு வருகின்றது.

சிரித்திரன் சஞ்சிகை மூலம் பல எழுத்தாளர்கள் அறிமுகப்படுத்தப்பட்டார்கள். வெறும் சிரிப்புச் சஞ்சிகையாக மட்டுமல்லாமல் சிரிப்புடன் சிந்தனையையும் தூண்டும் பல சிறந்த ஆக்கங்களைப் பிரசுரித்தவர் சுந்தர். திக்கவயல் தர்மு (சுவைத்திரள் ஆசிரியர்), காசி ஆனந்தன், யாழ் நங்கை ஆகியோர் ஆரம்பகால எழுத்தாளர்கள். காசி ஆனந்தனின் இலட்சியத் தாகம் மிகுந்த "மாத்திரைக் கதைகள்" பிரசித்தமானவை. குடாரப்பூர் சிவா "நடுநிசி" என்ற மர்மக்கதையை எழுதினார். மாஸ்டர் சிவலிங்கத்தின் விண்ணுலகத்திலே சிறுவர் கதை, அ. ந. கந்தசாமியின் 'சங்கீதப் பிசாசு' சிறுவர் நாவல் (இதுவே சிரித்திரனில் வெளியான முதலாவது தொடர்கதை) போன்றவை இவற்றுள் சில. 

எஸ். அகஸ்தியர், டானியல் அன்ரனி, சுதாராஜ், அமிர்தகழியான், நவாலியூர் சச்சிதானந்தன், தெளிவத்தை ஜோசப் இப்படிப் பலருக்கு களம் அமைத்துக் கொடுத்தார். மலையகப் படைப்பாளி ராகுலனின் "ஒய்யப்பங் கங்காணி" அன்றைய அரசியல்வாதிகளை உலுக்கியது. செங்கை ஆழியானின் "ஆச்சி பயணம் போகிறாள்", "கொத்தியின் காதல்" ஆகியன புகழ் பெற்றவை.

## வெளி இணைப்புகள்
* சிரித்திரன் இதழ்கள், நூலகம் திட்டம்

பகுப்பு:ஈழத்து சஞ்சிகைகள்
பகுப்பு:நகைச்சுவைத் தமிழ் இதழ்கள்
பகுப்பு:யாழ்ப்பாணத்தில் ஊடகங்கள்
பகுப்பு:கொழும்பில் ஊடகங்கள்
மு. தளையசிங்கம்

**மு. தளையசிங்கம்** (பிறப்பு 1935. இறப்பு: ஏப்ரல் 2, 1973) இலங்கை எழுத்தாளர். 1956 துவங்கி, அவர் மறைந்த 1973 வரை எழுதியிருகிறார். அவர் சிறுகதைகள், நாவல்கள், கவிதைகள், கட்டுரைகள் எனத் தரமான இலக்கியப் படைப்புகளைத் தந்துள்ளார். தளையசிங்கம் தமிழின் முக்கியமான மீபொருண்மைச் சிந்தனையாளர். மானுடகுலத்தின் அறிவார்ந்த பரிணாமத்தைப்பற்றிய கருத்தாக்கங்களை உருவாக்கினார்.

## வாழ்க்கை வரலாறு
இலங்கையின் புங்குடு தீவு பகுதியில் பிறந்த தளையசிங்கம் இளம் வயதிலேயே சிந்தனையாளராகவும் சமூகப்போராளியாகவும் அறியப்பட்டவர். பள்ளி ஆசிரியராகப் பணியாற்றினார். ஆரம்பத்தில் புனைகதைகளையும் இலக்கியவிமர்சனங்களையும் எழுதினார். பின்னர் மெய்யியல் ஆய்வுகளை நோக்கி சென்றார்

மார்க்சிய ஈடுபாடுள்ளவராக இருந்த தளையசிங்கம் பின்னர் சர்வோதய இயக்கத்து போராளியானார். 1966-இல் மு.தளையசிங்கம் தனது ஆன்மீக குருவான ஸ்ரீ நந்தகோபாலகிரியை இரத்தினபுரியில் சந்தித்தார். அது அவரை அரவிந்தரை நோக்கி கொண்டுசென்றது. புங்குடுதீவு மகாவித்தியாலயத்திற்கு மாற்றலானார்.

1968-இல் சர்வோதய இயக்கத்தை ஆரம்பித்து தனது சமூகப் பணிகளைப் பரவலாக்கும் கருவியாக அரசியலைப் பிரயோகிக்கும் நோக்கத்தில் குறுகிய கால அரசியற் பிரவேசம் செய்தார். தாழ்த்தப்பட்ட மக்களின் முன்னேற்றத்திற்காக கடுமையாக உழைத்தார். 1971-இல் புங்குடுதீவு கண்ணகையம்மன் கோவிற் கிணற்றில் தாழ்த்தப்பட்ட மக்கள் நன்னீர் பெறும் பொருட்டு இவர் நடத்திய போராட்டத்தின்போது காவற்துறையினரால் கடுமையாகத் தாக்கப்பட்டார். பின்னர் நோய்வாயப்பட்டு 1973-ஆம் ஆண்டு மறைந்தார்

## பங்களிப்பு
தளையசிங்கம் தன் காலகட்டத்தை இவ்வாறு வகைப்படுத்துகிறார்

‘தற்காலம் ஒரு புது யுகத்தை நோக்கி மாறிக்கொண்டிருக்கிறது. நாம் இரு உலகங்களுக்கிடையே கிடந்து போராடிக் கொண்டிருக்கிறோம். ஒன்று செத்துக் கொண்டிருக்கிறது மற்றது பிறக்க முயன்றுகொண்டிருக்கிறது” அதற்கேற்ப உருவாக்கிய தனது கலைப்பார்வையைப் பிரபஞ்ச யதார்த்தம் என்று சொன்னார்

தளையசிங்கத்தின் பங்களிப்பை இலக்கியவிமர்சகரான எம். வேதசகாயகுமார் இவ்வாறு இனம்காண்கிறார் ’பூரண இலக்கியம் என்னும் கோட்பாட்டை விளக்க முயல்கிறார். பொருள்முதல்வாதம், கருத்துமுதல்வாதம் இவை இரண்டிற்கும் அப்பாலான மெய்முதல் வாதத்தை முன்வைக்கிறார். மெய்யுள் என்னும் புதிய இலக்கிய வடிவையும் சமகாலத்திற்கான வடிவமாகக் காண்கிறார். ஈழத் தமிழ் இலக்கிய விமர்சகர்களுள் தளையசிங்கத்தையே பெரும் சிந்தனையாளராக இனம் காணவேண்டும்’.

புதுயுகத்துக்கான இலக்கியத்தை தளையசிங்கம் ‘மெய்யுள்’ என அழைத்தார். அதை ஒரு மாதிரி வடிவில் தானே எழுதியும் பார்த்தார்.

## தளையசிங்கத்தின் நூல்கள்

* ஏழாண்டு இலக்கிய வளர்ச்சி
* முற்போக்கு இலக்கியம்
* போர்ப்பறை
* புதுயுகம் பிறக்கிறது
* கலைஞனின் தாகம்
* மெய்யுள்
* ஒரு தனி வீடு

## மேற்கோள்கள்

## வெளி இணைப்புகள்

*மு. தளையசிங்கம் - ஒரு அறிமுகம் - நூலகம் திட்டம்
*அறவழியா? ஆயுதவழியா? அமரர் மு.தளையசிங்கம் நினைவுகள் - லெ. முருகபூபதி

பகுப்பு:ஈழத்து எழுத்தாளர்கள்
பகுப்பு:1973 இறப்புகள்
பகுப்பு:1935 பிறப்புகள்
பகுப்பு:புங்குடுதீவு நபர்கள்
சோலைக்கிளி

**சோலைக்கிளி** (இயற்பெயர்: உதுமாலெவ்வை முகம்மது அதீக்) இலங்கையின் கிழக்கு மாகாணத்தின் கல்முனையைச் சேர்ந்த ஒரு தொகுதி, 1988)
**[[ஜப்பான்]] அரசின் கலாசார வுங்கா விருது* (2005)
## வெளியான நூல்கள்
இதுவரையில் ஏழு கவிதைத்தொகுதிகளை வெளியிட்டுள்ளார். அவற்றில் ச
**பாம்பு நரம்பு மனிதன்*
**காகம் கலைத்த கனவு*
**பனியில் மொழி எழுதி*
**எட்டாவது நகரம்*
**[[என்ன செப்பங்கா நீ (நூல்)|என்ன செப்பங்கா நீ..]]*
### வெளி இணைப்புகள்
*காகம் கலைத்த கனவு - நூலகம் திட்டம் 
*பாம்பு நரம்பு மனிதன் - நூலகம் திட்டம் 
*பனியில் மொழி எழுதி - நூலகம் திட்டம் 
* என்ன செப்பங்கா நீ... - நூலகம் திட்டம் 

பகுப்பு:ஈழத்துக் கவிஞர்கள்
பகுப்பு:இலங்கை முஸ்லிம் எழுத்தாளர்கள்
பகுப்பு:மட்டக்களப்பு மாவட்ட நபர்கள்
டெனிஸ் அகதிகள் பேரவை

**டனிஸ் அகதிகள் பேரவை** 1956இல் ஆரம்பிக்கப் பட்ட டென்மார்க் நாட்டின் மனிதாபிமான அமைப்பாகும். இவ்வமைப்பானது புலம்பெயர்ந்தவர்கள், அகதிகளின்  உரிமைகளைப் பற்றி அறிவுரைகளை வழங்கும் அமைப்பாகும்

### இலங்கையில் அதன் பணிகள்
இலங்கையில் யுத்ததினால் பாதிக்கப் பட்ட இடங்களில் மலசலகூடங்களை அமைத்தல் சமுதாய மேம்பட்டிற்காக உழைத்தல் போன்ற நடவடிக்கைகளில் ஈடுபட்டு வருகின்றது. வடக்குக் கிழக்கில் இதன் திட்டங்கள் வவுனியாவை மையமாக் கொண்டே நடைபெற்று வருகின்றது. இதன்
கிளைகள்
*கிளிநொச்சி: கரடிப் போக்கு சந்தி அருகில்
*திருகோணமலை: உவர்மலையில்
*மன்னார்

### வெளியிணைப்புகள்
* Danish Refugee Council  (in English)

பகுப்பு:அமைப்புகள்
இராசமுறை

**இராசமுறை** என்பது பழைய யாழ்ப்பாணத்துச் சரித்திரத்தைக் கூறும் ஒரு நூலாகும். இது பறங்கிக்காரர் காலத்துக்கு சிறிது முந்திச் செய்யப்பட்டுள்ளது. செய்தார் யாரெனத் தெரியவில்லை. நூலும் அகப்படவில்லை. கைலாய மாலை, வையாபாடல், பரராசசேகரன் உலா மற்றும் இராசமுறை போன்ற நூல்களை முதல் நூல்களாகக் கொண்டே யாழ்ப்பாண வைபவமாலையை மயில்வாகனப் புலவர் இயற்றினாரென்று கூறுவர்.

பகுப்பு:ஈழத்து நூல்கள்
டைகர் வுட்ஸ்

thumb|'''டைகர் வூட்ஸ்'''

**டைகர் வூட்ஸ்** பிரபலமான கோல்ஃப் விளையாட்டு வீரராவார். இவர் 1975 டிசம்பர் 30 ல் கலிபோர்னியாவில் பிறந்தார். டைகர் எனும் செல்லப் பெயர் இவரின் தந்தையாரால் அவரின் நண்பரின் ஞாபகார்த்தமாக வைக்கப்பட்டது. 1990 களில் டைகர் வூட்ஸ் வெற்றிகரமான தொழில் ரீதியான கோல்ஃப்விளையாட்டு வீரரானார். 
## சாதனைகள்
* 1991 - (15 வயது) - U.S. Junior Amateur title ஐ வெற்றி கொண்டார்.
* 1996 - National collegiate champion. 
* 1997 - Masters tournament ஐ வெற்றி கொண்டார்.
* 2000 – உலகின் ஐந்தாவது Grand Slam ஆகினார்.

## சமூக சேவை
1996 ல் டைகர் வூட்ஸ் பவுண்டேசன் எனும் சிறுவர்களிற்கான அறக்கட்டளையை நிறுவினார்.

பகுப்பு:குழிப்பந்தாட்ட விளையாட்டு வீரர்கள்
பகுப்பு:ஆப்பிரிக்க அமெரிக்க விளையாட்டு வீரர்கள்
பகுப்பு:1975 பிறப்புகள்
பகுப்பு:வாழும் மக்கள்
இலங்கையர்கோன்

**இலங்கையர்கோன்** என்ற பெயரில் எழுதிய **த. சிவஞானசுந்தரம்**, செப்டம்பர் 6, 1915 - அக்டோபர் 14, 1961) ஈழத்துச் சிறுகதை முன்னோடிகளுள் ஒருவர். தமிழில் சிறுகதை தோன்றி வளர்ந்த காலத்தில் அதன் வளர்ச்சிக்கு பெரும் பங்களிப்பு செய்தவர்களில் ஒருவர் என்று பாராட்டுப் பெற்றவர். இவர் விமர்சனம், நாடகம் ஆகிய துறைகளிலும் ஈடுபாடு காட்டினார்.

## வாழ்க்கைச் சுருக்கம்
இலங்கையர்கோன் யாழ்ப்பாணம் ஏழாலையைப் பிறப்பிடமாகக் கொண்டவர். ஈழத்து சிறுகதைத்துறை முன்னோடிகளுள் இவருடைய உறவினரான சி. வயித்திலிங்கம், சம்பந்தன் ஆகியோரும் குறிப்பிடத்தக்கவர்கள். சட்டக்கல்லூரியில் பயின்று, வழக்கறிஞராகவும், திருகோணமலையில் நிர்வாக சேவையில் காரியாதிகாரியாகவும் (DIVISIONAL REVENUE OFFICEER) பணிபுரிந்தார். சமஸ்கிருதம், இலத்தீன், தமிழ், ஆங்கிலம் ஆகிய மொழிகளில் இவர் ஆழ்ந்த பயிற்சி பெற்றார்.

## சிறுகதைகள்
பதினெட்டாவது வயதிலே இவரது முதற் கதையான ' மரிய மதலேனா' 1938 ஆம் ஆண்டில் கலைமகள் இதழில் வெளியாகிற்று. இயேசுவின் விவிலிய நிகழ்வு அடிப்படையாகக் கொண்டு இதனை எழுதினார். ஆரம்ப காலத்தில் இவர் புராண இதிகாசம், இலங்கை வரலாற்று நிகழ்வுகள் போன்றவற்றைக் கதைகளாக எழுதினார். கடற்கோட்டை, சிகிரியா, அனுலா, மணப்பரிசு, யாழ்பாடி ஆகிய கதைகளை கலைமகளில் எழுதினார். மேனகை என்ற பெயரில் புராண வரலாற்றுக் கதை ஒன்றை மறுமலர்ச்சி இதழில் எழுதினார். கலைமகள் தவிர கிராம ஊழியன், சூறாவளி, பாரததேவி, கலாமோகினி ஆகிய தமிழக இதழ்களிலும் எழுதினார்.

1944 ஆம் ஆண்டில் ஈழகேசரியில் வெளியான *வெள்ளிப்பாதசரம்* என்ற சிறுகதை இலங்கையர்கோனை அடையாளப்படுத்தியது. தொடர்ந்து ஈழகேசரியில் துறவியின் துறவு, ஒரு நாள், தாய், ஓரிரவு, சக்கரவாகம், கடற்கரைக் கிளிஞ்சல், ஆகிய சிறுகதைகளும், பாரத தேவி இதழில் முதற் சம்பளம், வஞ்சம் போன்ற பல கதைகள் குறிப்பிடத்தக்கவை ஆகும்.

முப்பதிற்கும் மேற்பட்ட சிறுகதைகளை எழுதியியுள்ளார். இவரது பதினைந்து சிறுகதைகள் அடங்கிய 'வெள்ளிப்பாதசரம்' என்ற ஒரே ஒரு தொகுதி 1962 ஆம் ஆண்டு வெளியாகிற்று. இவரது கதைகள் ' கதைக்கோவை' போன்ற திரட்டுகளில் வெளியாகி உள்ளன.

பிறநாட்டுக் கதைகளையும் இவர் மொழிபெயர்த்திருக்கிறார். நூலாக இவான் துர்க்கனேவின் 'முதற்காதல்' மட்டும் வெளிவந்துள்ளது.

## நாடகங்கள்
சேக்சுப்பியரின் எழுத்துகள் இவரைப் பெரிதும் கவர்ந்தது. இதன் விளைவாக நிறைய ஒற்றையங்க, தொடர் நாடங்களை எழுதினார். அவற்றுட் பல இலங்கை வானொலியில் நடிக்கப்பட்டு பெரும் ஆதரவைப் பெற்றன. 'பச்சோந்திகள்', 'லண்டன் கந்தையா', 'விதானையார் வீட்டில்' 'மிஸ்டர் குகதாஸன்' ஆகியன மேடை நாடகங்களாயும் வெற்றிபெற்றன.

'மாதவி மடந்தை', ' மிஸ்டர் குகதாஸன்' என்ற நாடகங்களும் நூலுருப் பெற்றுள்ளன.

## மறைவு
இலங்கையர்கோன் 1961 அக்டோபர் 14 இல் தனது 46வது அகவையில் அகால மரணம் அடைந்தார். அவரது இறப்பின் பின்னர் இலங்கையர்கோனின் 15 சிறுகதைகள் கொண்ட வெள்ளிப்ப்பாதரசம் தொகுதி 1962 ஆம் ஆண்டில் வெளியிடப்பட்டது.

## வெளியான நூல்கள்

* *விதானையார் வீட்டில்* (நாடகம்)
* *கொழும்பிலே கந்தையா* (நாடகம்)
* *லண்டன் கந்தையா* (நாடகம்)
* *வெள்ளிப்பாதசரம்* (சிறுகதைத் தொகுப்பு)
* *மாதவி மடந்தை* (மேடை நாடகம்)
* *மிஸ்டர் குகதாசன்* (நகைச்சுவை நாடகம்)
* *முதற்காதல்* (மொழிபெயர்ப்பு நாவல்)

## மேற்கோள்கள்

## வெளி இணைப்புகள்
*இலங்கையர்கோன், தெ. மதுசூதனன்

பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
பகுப்பு:1961 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:1915 பிறப்புகள்
ஈழகேசரி

**ஈழகேசரி** ஈழத்தின் ஆரம்பகால பத்திரிகைகளுள் மிக முக்கியமானது. 22.06.1930 அன்று ஈழகேசரி வார இதழின் முதல் இதழ் வெளியானது. ஈழகேசரியைத் தொடக்கியவர் நா. பொன்னையா என்பவர். 1958 ஜூன் 6 ஆம் திகதி வரை ஈழகேசரி வெளியானது. நா. பொன்னையா, சோ. சிவபாதசுந்தரம், அ. செ. முருகானந்தம், இராஜ அரியரத்தினம் ஆகியோர் ஈழகேசரி ஆசிரியர்களாகப் பணிபுரிந்தனர்.

## நோக்கம்

அடிமைத் தளையில் கிடந்த தமிழ் மக்களைத் தட்டியெழுப்பி அவர்களிடையே அறிவு வளர்ச்சியை ஊக்குவித்தலையும், நாட்டில் ஏற்பட்டுள்ள சமூகச் சீரழிவைத் தடுத்து அதனை முன்னேற்றுவதுமே ஈழகேசரியின் நோக்கமாக அமைந்தது. இது, அதன் முதழ் இதழில் வெளிவந்த கட்டுரையில் இருந்து தெளிவாகிறது.

: *.... அறியாமை வயப்பட்டு உறங்கிக் கிடக்கும் மக்களைத் தட்டியெழுப்பி அறிவுச்சுடர் கொழுத்துவதற்கும் ஏற்ற நல்விளக்குப் பத்திரிகையே .............. நமது நாடு அடிமைக் குழியிலாழ்ந்து, அன்னியர் வயப்பட்டு, அறிவிழந்து, மொழிவளம் குன்றி, சாதிப்பேய்க்காட்பட்டு, சன்மார்க்க நெறியழிந்து, உன்மத்தராய், மாக்களாய் உண்டுறங்கி வாழ்தலே கண்ட காட்சியெனக் கொண்டாடுமிக் காலத்தில் எத்தனை பத்திரிகைகள் தோன்றினும் மிகையாகாது.*

மேலும் தன்னலமற்ற தேசத் தொண்டு புரியும் அவாவும் இப் பத்திரிகை வெளிவரக் காரணமாக அமைந்ததாக இக் கட்டுரையில் கூறப்படுகிறது.

: *...... மக்களாய்ப் பிறந்த ஒவ்வொருவரும் தன்னலமற்ற தியாக சிந்தையுடனும் யாதானுமொரு பணியிற் கடனாற்றுதல் வேண்டுமென்னும் பேரறிஞர் கொள்கை சிரமேற் கொண்டும் எமது சிற்றறிவிற் போந்தவாறு "பெற்ற தாயும் பிறந்த பொன்னாடும் நற்றவவானினும் நனிசிறந்தனவே" என்னும் ஆன்றோர் வாக்கின்படியும் தேசத்தொண்டு செய்தலே சிறப்புடையதெனக் கருதி இப்பணியை மேற்கொண்டோம்*.

ஈழகேசரியின் தோற்றப் பின்னணி பற்றி ஆராய்ந்த கா. சிவத்தம்பி, அக் காலத்தின் சமூக அரசியற் போக்குகளை அடிப்படையாகக் கொண்டு யாழ்ப்பாணம் அரசியல் மயப்படுத்தப்பட்ட காலத்திலேயே இப் பத்திரிகை தொடங்கப்பட்டதென எடுத்துக் காட்டுகிறார். அத்துடன் 1841 இல் தொடங்கிய யாழ்ப்பாணப் பத்திரிகைத் துறை வரலாற்றில் ஏறத்தாழத் தொண்ணூறு ஆண்டுகள் கழிந்த பின்னர் ஈழகேசரியே முதலாவது மதச் சார்பற்ற செய்திப் பத்திரிகை என்பது அவர் கூற்று.

## இவற்றையும் பார்க்க
*ஈழகேசரி, ஐக்கிய இராச்சியத்தில் இருந்து வெளியான பத்திரிகை

## மேற்கோள்கள்

## உசாத்துணைகள்
* சிவத்தம்பி, கார்த்திகேசு; *யாழ்ப்பாணம் சமூகம், பண்பாடு, கருத்துநிலை*; குமரன் அச்சகம், கொழும்பு, ஆவணி 2000.

## வெளியிணைப்புகள்
* ஈழகேசரித் தமிழ் - அ. சண்முகதாஸ்  - மின்னூல் - நூலகம் திட்டம்

பகுப்பு:ஈழத்துப் பத்திரிகைகள்
பரராசசேகரன் உலா

**பரராசசேகரன் உலா** என்னும் நூல் பழைய பத்திய ரூபமான (செய்யுள் வடிவில் அமைந்த) யாழ்ப்பாணச் சரித்திர நூலாகும். செய்தார் பெயர் நிச்சயமாகத் தெரியவில்லை. மனப்புலி முதலியார் செய்ததென்பர். இது அகப்படவில்லை. ஒல்லாந்தர்காலப் பிற்பகுதியில் யாழ்ப்பாண வைபவமாலை என்னும் யாழ்ப்பாண வரலாற்று நூலை எழுதிய மயில்வாகனப் புலவர், தனது நூலுக்கான முதல் நூல்களிலொன்றாக இதனைக் குறிப்பிட்டுள்ளார்.

பகுப்பு:ஈழத்து நூல்கள்
நச்சுநிரல் தடுப்பி

ஆண்டிவரைஸ் (இலங்கை வழக்கு: அன்ரிவைரஸ்) பொதுவாக அறியப்படும் **நச்சுநிரல் தடுப்பி** (வைரஸ் எதிர்ப்பு மென்பொருள்) கணினி நச்சுநிரல் (கணினி வைரஸ்) மற்றும் ஏனைய கெட்ட மென்பொருட்களைக் கண்டறிந்து அகற்றும் மென்பொருளாகும்.

நச்சுநிரல்தடுப்பிகள் பொதுவாக இரண்டு முக்கியமான நடைமுறைகளைக் கையாள்கின்றன.

*கோப்புக்களை அலசி ஆராய்ந்து அதை நச்சுநிரல் அகராதியுடன் ஒப்பிட்டு ஏதேனும் பொருத்தமுள்ளதா என்பதைக் கண்டுபிடித்தல்
*மென்பொருள் அல்லது நிரலொன்றின் நடத்தைகளை அவதானித்து சந்தேகத்திற்கிடமான மென்பொருள் அல்லது நிரல்களைக் கண்டுபிடித்தல்.

பெரும்பாலான நச்சுநிரல்தடுப்பிகள இன்று இவ்விரண்டு யுக்திகளையும் கையாள்கின்றன.

### வைரஸ் எதிர்ப்பு மென்பொருட்களைச் பரிசோதித்தல்
thumb|200px|வைரஸ் இனம் காணல்

நீங்கள் எந்தவொரு வைரஸ் எதிர்ப்பு மென்பொருளைப் பாவித்தாலும் அதனைக் காலத்திற்குக் காலம் மேம்படுத்தி உண்மையிலேயே கணினி நச்சுநிரல்களைக் கண்டுபிடிக்கின்றதா என்பதையும் பரீட்சித்தல் வேண்டும். இவ்வாறு பரீட்சிப்பதற்கு ஐரோப்பிய கணினி வைரஸ் ஆய்வுகூடம் ஒர்  ஐகார் சோதனை வைரஸ் கோப்பு  ஒன்றை உருவாக்கியுள்ளனர் இத்தளத்தைப் பார்வையிட்டு இதனைப் ஐகார் சோதனை நச்சுநிரல் ஐப் பதிவிறக்கம் செய்யமுயலவும். முடிந்தால் உங்கள் பாதுகாப்புச் சுவரானது அநேகமாக வேலைசெய்யவில்லை அல்லது உங்கள் பாதுகாப்புச் சுவரில் **வைரஸ் எதிர்ப்பு மென்பொருள்** இல்லை அல்லது உங்கள் நச்சுநிரல்தடுப்பியிடம் நிகழ்நிலைப் பாதுகாப்பு இல்லை. பதிவிறக்கம் செய்திருந்தால் அதனை உங்களிடம் உள்ள நச்சுநிரல்தடுப்பி கொண்டு பரீட்சிக்கவும். இப்போதும் அதனைக் கண்டுபிடிக்கவில்லை எனில் உங்கள் **வைரஸ் எதிர்ப்பு மென்பொருள்** வேலை செய்யவில்லை. இவ்வாறெனின் அந்த வைரஸ் எதிர்ப்பு நிரலை அகற்றிவிட்டுப் பிறிதோர் **வைரஸ் எதிர்ப்பு மென்பொருளை** உங்கள் கணினியில் ஏற்றிக் கொள்ளவும். அல்லது கணினியில் கோப்புக்களைப் பாதுகாப்பான ஓரிடத்திற் சேமித்துவிட்டு இயங்குதளத்தையும் நச்சுநிரல்தடுப்பியையும் மீள நிறுவிக்கொள்ளவும்.

## ஒன்றிற்கு மேற்பட்ட நச்சுநிரற்தடுப்பி்
ஓர் கணினியில் ஒன்றிற்கு மேற்பட்ட நச்சுநிரற்தடுப்பிகளை  நிறுவவேண்டாம் இதனால் இரட்டைப் பாதுகாப்பு எதுவும் கிடையாது மாறாக கணினியின் வேகம் வெகுவாகக் குறைவடையும். அநேகமாக *மக் அபீ* *நோர்ட்டன்* பொன்றவை நிறுவாது எனினும் வேறுசில நச்சிநிரற்தடுப்பிகளை நிறுவக் கூடியதாகவுள்ளது. சிலசமயங்களில் இவ்வாறு ஒன்றிற்கு மேற்பட்டட வைரஸ் எதிர்ப்பு நிரல்கள் நிறுவப்பட்ட கணினியில் வேகக் குறைவினால் கணினியின் இயங்குதளத்தை மீள் நிறுவவேண்டியும் ஏற்படலாம்.

## வைரஸ் எதிர்ப்பு மென்பொருட்கள்
நீங்கள் எந்த **வைரஸ் எதிர்ப்பு மென்பொருளைப்** பாவித்தாலும் அதைக் காலத்திற்குக் காலம் மேம்படுத்தி வரவேண்டும் அத்துடன் கிழமைக்கு ஒரு தரமேனும் உங்கள் கணினி நச்சுநிரல்கள் அற்றது என்பதை உறுதிசெய்ய Scan செய்து வரவும்

#### இலவசமாகக் கிடைப்பவை
*அவாஸ்ட்!
*ஏவிஜி ஆண்டிவைரஸ்
*அன்ரிவிர்
*கிளாம்வின்
*நோர்ட்டன் செக்கியூரிட்டி ஸ்கான்

#### வர்த்தக ரீதியானவை
*சைமண்டெக் ஆண்டிவைரஸ்
**சைமண்டெக் கோப்பறேட் எடிசன் (அலுவலங்களுக்குரியது)
**நோர்ட்டன் ஆண்டிவைரஸ் (வீட்டுக் கணினிக்களுக்கானது)
*காஸ்பேக்ஸி
*மாக் கா fஈ
*டொக்டர் சொல்மன்

#### சரித்திரங்கள்
*ஆக்டிவ் வைரஸ் ஷீல்ட்

## மேற்கோள்கள்

பகுப்பு:கணினி பாதுகாப்பு
பகுப்பு:கணினி நச்சுநிரல்
தினகரன் (இந்தியா)

**தினகரன்** ஒரு  தமிழ் நாளிதழ் ஆகும். இது சென்னை, கோவை, மதுரை உள்ளிட்ட பல இடங்களில் இருந்து பதிப்பிக்கப்படுகிறது. பல தென்னிந்திய மொழிகளில் ஒளிபரப்புச் சேவையை நடத்திவரும் சன் குழுமத்தினால் வெளியிடப்படும் இந்த நாளிதழ், ஏ.பி.சி என்னும் சுருக்கப் பெயரால் அழைக்கப்படும் *ஆடிட் பீரோ ஆஃப் சர்க்குலேஷன்* என்னும் நிறுவனத்தின் ஆய்வுகளின்படி, 2006 ஆம் ஆண்டின் முதல் ஆறு மாதங்கள் முதல் தினகரன், 9 இலட்சம் பிரதிகளுக்கும் மேல் நாள்தோறும் விற்பனையாவதாகத் தெரிகிறது. 

தினகரன் திராவிட முன்னேற்றக் கழகத்தின் (திமுக) முன்னாள் தலைவர்களில் ஒருவரும், தினத்தந்தியின் நிறுவனர் சி. பா. ஆதித்தனார் மருமகனுமான கே. பி. கந்தசாமியால் தொடங்கப்பட்டது. பின்னர் 2005 ஆம் ஆண்டிலிருந்து திமுக வின் மறைந்த மத்திய அமைச்சர் முரசொலி மாறனின் மகனான கலாநிதி மாறன் நடத்தும் சன் குழுமம் இதனை விலைக்கு வாங்கி, நடத்தத் தொடங்கியது.

## வெளி இணைப்புகள்
* தினகரன் வலைத்தளம்.

பகுப்பு:தமிழக நாளிதழ்கள்
பகுப்பு:சன் குழுமம்
மின்டோ சிவன் கோயில்

**மின்டோ சிவன் கோயில்** (*Minto Shiva temple*) அவுஸ்திரேலியாவின் சிட்னி மாநகரத்திலிருந்து சுமார் 55 கி.மீ. தென்மேற்காக அமைந்துள்ள மின்டோ என்னும் புறநகரில் அமைந்துள்ள ஒரு சிவன் கோயில் ஆகும். இது 1991 ஆம் ஆண்டு கட்டப்பட்டது. இவ்வாலயத்தில் தினமும் காலை, மாலை இரு வேளையும் முறைப்படி பூசைகள் நடைபெற்று வருகின்றது. சிவனுக்கு என்று தனிச் சிறப்புப்பெற்ற சிவராத்திரி நாள் இஙகு ஆண்டுதோறும் நான்கு சாமம் கொண்டாடப்பட்டு வருகின்றது.

இக்கோயிலில் பிள்ளைகள் மூன்று வயது முதல் கேள்வி ஞானத்தில் கூட்டு வழிபாடு செய்வது சிறப்பம்சம். மேலும் சமய விரிவுரைகள், பரதநாட்டிய வகுப்பு, தமிழ், இந்தி, ஆங்கில வகுப்புகள் நடத்தப்பட்டு வருகின்றன.

## காட்சியகம்

Minto Shri Shiva Mandir 4.jpg|வெளிவீதியில் உள்ள சிவன் சிலை
Minto Shri Shiva Mandir 9.jpg|பின்புற அமைப்பு
Minto Shri Shiva Mandir 5.jpg|சிவன் சிலை


## இவற்றையும் பார்க்க
*முக்தி குப்தேசுவர் கோவில்

## மேற்கோள்கள்

## வெளி இணைப்புகள்

*அதிகாரபூர்வத் தளம்
*Shiva's Statue Unveiling at Shri Shiva Mandir Minto, காணொளி

பகுப்பு:ஆத்திரேலிய இந்துக் கோவில்கள்
பகுப்பு:ஆத்திரேலியாவில் உள்ள சிவன் கோயில்கள்
பகுப்பு:சிட்னி
இங்கிலாந்து துடுப்பாட்ட அணியின் ஆத்திரேலிய, நியூசிலாந்து சுற்றுப்பயணம் 1876–77

இங்கிலாந்து துடுப்பாட்ட அணி 1876-77 இல் ஆத்திரேலியாவிலும் நியூசிலாந்திலும் துடுப்பாட்டப் போட்டியில் கலந்துகொண்டது. இதன் போது வரலாற்றில் முதலாவது தேர்வுத் துடுப்பாட்டம் விளையாடப்பட்டது. ஆங்கிலேய அணி சில வேளைகளில் ஜேம்ஸ் லிலீவைட்டின் XI அணி என அழைக்கப்பட்டது. மொத்தமாக 23 ஆட்டங்கள் விளையாடிய போதும், இரண்டு தேர்வுத் துடுப்பாட்டப் போட்டிகள் உட்பட மூன்று போட்டிகளே முதல்-தர ஆட்டங்களாகக் கணிக்கப்பட்டன. முதலாவது போட்டி அடிலெய்டு நீள்வட்ட அரங்கில் 1876 நவம்பர் 16 இலும், கடைசிப் போட்டி அதே அரங்கில் 1877 ஏப்ரல் 14 இலும் நடைபெற்றன. 15 ஆட்டங்கள் ஆத்திரேலியாவிலும், எட்டு நியூசிலாந்திலும் விளையாடப்பட்டன.
பில்லி முர்டாக் குச்சக்காப்பாளராகத் தேர்ந்தெடுக்கப்பட்டமைக்கு எதிர்ப்புத் தெரிவிக்கும் முகமாக ஆத்திரேலியாவின் சிறந்த வேகப்பந்து வீச்சாளரான பிரெட் ஸ்பொட்ஃபோர்த் முதலாவது போட்டியில் சேர்க்கப்படவில்லை. 1877 மார்ச் 15 முதல் இரண்டு அணிகளும் இரண்டு ஆட்டங்களில் விளையாடின. இத்தொடர் 1-1 என்ற கணக்கில் சமனாக முடிந்தது.

கிரிக்கெட் வரலாற்றில் முதல் டெஸ்ட் போட்டி 1877 மார்ச் 15 ஆம் திகதி தொடங்கியது. ஆஸ்திரேலிய இங்கிலாந்து அணிகளுக்கிடையில் மெல்பேண் நகரில் தொடங்கிய இப்போட்டியில் நாணயச் சுண்டில் வெற்றிபெற்ற ஆஸ்திரேலியா முதலில் துடுப்பெடுத்தாடியது. சார்லசு பான்னர்மன் ஆட்டமிழக்காமல் பெற்ற 165 ஓட்டங்களின் உதவியுடன் ஆஸ்திரேலியா 245 ஓட்டங்களைப் பெற்றது. பதிலளித்து ஆடிய இங்கிலாந்து அணி 196 ஆட்டங்களைப் பெற்றது. ஆஸ்திரேலியாவின் இரண்டாவது பகுதி ஆட்டத்தில் (இனிங்ஸில்) பான்னர்மன் நான்கு ஓட்டங்களுடன் ஆட்டமிழக்க அணி 104 ஓட்டங்களை மட்டுமே பெற்றது. 154 என்ற வெற்றி இலக்குடன் தமது இரண்டாவது பகுதி ஆட்டத்தில் ஆடிய இங்கிலாந்து அணி 108 ஓட்டங்களை மட்டுமே பெற்றது. உலகின் முதல் டெஸ்ட் போட்டியில் ஆஸ்திரேலியா 45 ஓட்டங்களால் வெற்றி பெற்றது.

## அணிகள்

## ஆட்டங்கள்
### 1-வது தேர்வு

### 2-வது தேர்வு

## மேற்கோள்கள்

## வெளி இணைப்புகள்
* ''CricketArchive'' – tour itinerary. Retrieved 24 May 2014.

பகுப்பு:1876 நிகழ்வுகள்
பகுப்பு:1877 நிகழ்வுகள்
பகுப்பு:ஆத்திரேலியாவில் துடுப்பாட்டம்
பகுப்பு:இங்கிலாந்தில் துடுப்பாட்டம்
வ. ஐ. ச. ஜெயபாலன்

**வ. ஐ. ச. ஜெயபாலன்** (பிறப்பு: 13 திசம்பர் 1944) ஈழத்தின் குறிப்பிடத்தக்க எழுத்தாளர்களுள் ஒருவர். பெருமளவு கவிதைகளையும் சில சிறுகதைகளையும் எழுதியுள்ளார். இவர் சமூகவியல் ஆய்வுகளிலும் ஈடுபட்டுள்ளார். இவர் வெற்றிமாறன் இயக்கத்தில் *[[ஆடுகளம் (திரைப்படம்)|ஆடுகளம்]]* (2011) திரைப்படத்தில் முதன் முதலில் நடித்தார். அதில் நடித்தமைக்காக தேசிய விருது பெற்றார்.

ஜெயபாலன் இலங்கையில் யாழ்ப்பாணம் மாகாணம் உடுவில் கிராமத்தில் பிறந்தார். 1970களில் யாழ்ப்பாணப் பல்கலைக்கழகத்தில் படித்தார். படிக்கும் காலத்தில் மாணவர்கள் இயக்கத்தில் முன்னணி பொறுப்பு வகித்தார். தற்பொழுது நார்வே நாட்டின் தலைநகரான ஆசுலோவில் வசிக்கிறார்.

12 கவிதை தொகுப்புகள் சிறுகதைகள் எழுதியுள்ளார்.

பாலு மகேந்திராவின் நட்பின் காரணமாக இயக்குநர் வெற்றிமாறன் இயக்கத்தில் *[[ஆடுகளம் (திரைப்படம்)|ஆடுகளம்]]* (2011) திரைப்படத்தில் நடித்தார்.

## கைது
கவிஞர் செயபாலன் 2013 நவம்பர் 22 ஆம் நாள் வெள்ளிக்கிழாமை இலங்கை மாங்குளத்தில் கைதுசெய்யப்பட்டார். சுற்றுலா விசா பெற்று இலங்கைக்கு வந்த அவர், யாழ்பாணத்தில் நடைபெற்ற கருத்தரங்கு ஒன்றில் கலந்துகொண்டதற்காகக் கைது செய்யப்பட்டார். இனமோதலை உருவாக்கும் நோக்கில் நடத்தப்பட்ட அக்கருத்தரங்கில் அவர் கூறினார்கலந்துகொண்டதே கைதுக்குக் காரணம் என்று இலங்கை காவல்துறையின் செய்தித்தொடர்பாளர் அசித்ரோகனா தெரிவித்தார்.

## இவரது சில கவிதை நூல்கள்
* *சூரியனோடு பேசுதல்* (1986)
* *நமக்கென்றொரு புல்வெளி* (1987)
* *ஈழத்து மண்ணும் எங்கள் முகங்களும்* (1987)
* *ஒரு அகதியின் பாடல்* (1991)
* *வ. ஐ. ச. ஜெயபாலன் கவிதைகள்* (2002)

## திரைப்படம்

## ஆதாரங்கள்

## வெளி இணைப்புகள்

*Monday, February 07, 2011 ஈழக்கவிஞர் வ.ஐ.ச.ஜெயபாலன் ஆடிய களம், செயபாலனுடன் நேர்காணல்

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:தமிழ்த் திரைப்பட நடிகர்கள்
பகுப்பு:1944 பிறப்புகள்
பகுப்பு:இலங்கையின் வட மாகாண நபர்கள்
பன்முகம்

புதுப்புனலினால் வெளியிடப்படும் **பன்முகம்** ஒரு காலாண்டு இலக்கிய இதழ். இதன் ஆசிரியர் எம். ஜி. சுரேஷ். இதன் முதல் இதழ் 2003 ஜூலை - செப்டம்பர் காலப் பகுதிக்குரியதாக வெளிவந்தது. நவீன இலக்கியக் கோட்பாடுகள் தொடர்பான கட்டுரைகள், அறிமுகக் குறிப்புகள், கவிதைகள், சிறுகதைகள், மொழிபெயர்ப்புப் படைப்புக்கள் என்பனவற்றைத் தாங்கி பன்முகம் வெளிவருகிறது.

பகுப்பு:தமிழ்நாட்டுச் சிற்றிதழ்கள்
சுதந்திரன்

**சுதந்திரன்** ஈழத்திலிருந்து வெளியான ஒரு பத்திரிகை ஆகும். ஜூன் 1, 1947 அன்று சுதந்திரனின் முதல் இதழ் வெளியானது. ஆரம்பத்தில் நாளிதழாக வெளிவந்த சுதந்திரன் 1951 முதல் வார இதழாக வெளிவந்தது. சுதந்திரனின் முதல் ஆசிரியராக இருந்தவர் கோ. நடேசையர். 1952 - 1961 காலத்தில் எஸ். டி. சிவநாயகம் ஆசிரியராக இருந்தார். பின்னர் கோவை மகேசன் ஆசிரியரானார். 1977 வரை கொழும்பில் இருந்து வெளியான சுதந்திரன் பின்னர் யாழ்ப்பாணத்திலிருந்து வெளியானது. 1983 இறுதியில் இது நிறுத்தப்பட்டது.

பகுப்பு:ஈழத்துப் பத்திரிகைகள்
பகுப்பு:நின்று போன தமிழ் இதழ்கள்
எஸ். டி. சிவநாயகம்

**எஸ். டி. சிவநாயகம்** (சூலை 2, 1921 – ஏப்ரல் 22, 2000) இலங்கையின் குறிப்பிடத்தக்க பத்திரிகையாளர்களுள் ஒருவர். இவர் கட்டுரைகள், சிறுகதைகள் பல எழுதியுள்ளார். மட்டக்களப்பில் பெரியாரின் சுயமரியாதை இயக்கக் கொள்கைகளைப் பரப்பியவர்களுள் இவரும் ஒருவர்.

## இதழியல் துறையில்
எஸ். டி. சிவநாயகம், திருகோணமலை, சிவன்கோவிலடியில் சின்னத்தம்பி என்பவருக்குப் பிறந்தார். 1948 ஆம் ஆண்டில் தினகரன் பத்திரிகை முலம், தனது பத்திரிகைப் பணியை ஆரம்பித்தார். பின்னர், சுதந்திரன் வார இதழிலும், வீரகேசரியிலும் ஆசிரியராகப் பணிபுரிந்தார். அதன் பிறகு தினபதி, சிந்தாமணி முதலான தேசிய தினசரி மற்றும் வார இதழை உருவாக்கி அவற்றின் பிரதம இதழாசியராகவும், பிற்காலத்தில் ஆசிரிய பீடத்தின் பணிப்பாளராகவும் (அந்த நிறுவனம் 1974 ஆம் ஆண்டில் மூடப்பட்ட காலம் வரை) பணியாற்றினார். அதன் பின்னர் மாணிக்கம் என்ற மாத இதழின் ஆசிரியராகவும் பணியாற்றினார்.

## சமூகப் பணி
எஸ். டி. சிவநாயகம், சமய, சமூகப் பணிகளிலும் தன்னை முழுமையாக ஈடுபடுத்தி வந்தார். கொழும்பு சத்திய சாயி பாபா மத்திய நிலைத்தின் தலைவராக 25 ஆண்டுகள் தொடர்ந்து சேவையாற்றினார். 1975 ஆம் ஆண்டில் இந்தியாவில் புட்டபர்த்தி நகரில் நடைபெற்ற, உலக சாயி நிறுவனங்களின் இரண்டாவது மாநாட்டில் சிறப்புப் பிரதிநிதியாகப் பங்குபற்றினார். 1979 ஆம் ஆண்டில் அப்போதைய நீதி அமைச்சராகவும், மட்டக்களப்பு நாடாளுமன்ற உறுப்பினராகவும் விளங்கிய கே. டபிள்யூ. தேவநாயகத்தின் உதவியுடன் ‘சத்ய சாயிபாபா அறக்கட்டளையகம்’ எனும் சாயி அமைப்பையும் உருவாக்கினார்.

## மேற்கோள்கள்

## வெளி இணைப்புகள்
* நடமாடும் பல்கலைக்கழகமாக புகழ்பூத்த இதழியல் கலா மேதை, தினகரன், ஏப்ரல் 17, 2011
* முஸ்லிம் சமூகத்தை நேசித்த பத்திரிகை ஜாம்பவான் எஸ்.டி சிவநாயகம் தினகரன், ஏப்ரல் 25, 2010

பகுப்பு:ஈழத்து எழுத்தாளர்கள்
பகுப்பு:1921 பிறப்புகள்
பகுப்பு:2000 இறப்புகள்
பகுப்பு:இலங்கைப் பத்திரிகையாளர்
பகுப்பு:இலங்கைத் தமிழ் ஊடகவியலாளர்கள்
பகுப்பு:மட்டக்களப்பு மாவட்ட நபர்கள்
கே. டானியல்

**கே. டானியல்** (25 மார்ச் 1926 - ) ஈழத்தின் பஞ்சமர் இலக்கிய முன்னோடி. இந்தியாவில் தலித் இலக்கியம் என்ற இலக்கியவகை பிரபலமாக முன்பே டானியல் ஈழத்தில் குறிப்பிடத்தக்க பங்காற்றியுள்ளார். யாழ்ப்பாணம் ஆனைக்கோட்டையில் பிறந்த டானியல் பல சிறுகதைகளையும் நாவல்களையும் எழுதியுள்ளார்.

## டானியலின் நூல்கள்
### நாவல்கள்
* *பஞ்சமர்*
* *கானல்*
* *அடிமைகள்*
* *தண்ணீர்*
* *கோவிந்தன்*

### வேறு
* *கே.டானியலின் கடிதங்கள்* (கடித இலக்கியம், 2003)

## வெளி இணைப்புகள்
*கே. டானியல் குறித்த அலசல் 
*டானியல் பற்றி அழகிய பெரியவனின் அலசல்
*"கே.டானியல் கடிதங்கள்" - ஒரு சாதி ஒழிப்புப் போராளியின் பயணத்தடங்கள், கானா பிரபாவின் வலைக்குறிப்பு

பகுப்பு:ஈழத்து எழுத்தாளர்கள்
பகுப்பு:பஞ்சமர் இலக்கியம்
பகுப்பு:1926 பிறப்புகள்
பகுப்பு:யாழ்ப்பாண மாவட்ட மக்கள்
தமிழீழ தேசியத் தொலைக்காட்சி

**தமிழீழ தேசியத் தொலைக்காட்சி** என்பது தமிழீழ விடுதலைப் புலிகள் அமைப்பினால் நடத்தப்பட்ட செய்மதித் தொலைக்காட்சி சேவையாகும். 2001 மார்ச்சு 26 அன்று தொடங்கப்பட்ட இத்தொலைக்காட்சி சேவையின் தலைமை நிலையம் கிளிநொச்சியில் அமைந்திருந்தது. இச்சேவையே இலங்கையில் ஆரம்பிக்கப்பட்ட முதலாவது செய்மதித் தொலைக்காட்சி சேவையாகும். ஒவ்வொரு நாளும் இரண்டு மணிநேரம் ஒளிபரப்பானது. இலங்கை, இந்தியா, மாலைதீவு, பாக்கிஸ்தான் போன்ற நாடுகளில் செய்மதித் தொடர்பு மூலம் இதனைப் பார்க்க முடிந்தது. தமிழீழ விடுதலைப் புலிகளின் அதிகாரபூர்வ தொலைக்காட்சி சேவையாகும். இது கிளிநொச்சி நகரிலிருந்து ஒளிபரப்புச் செய்யப்பட்டது. இது ஒளிபரப்பினை 2005 ஆகத்து 1 அன்று தென்கிழக்கு ஆசியாவில் தொடங்கியது.

2007 ஆம் ஆண்டு வரை சுந்தர் பொறுப்பு வகித்தார். 2007 ஆகத்து 1 முதல் 2008 வரை துளசிச்செல்வன் பொறுப்பு வகித்தார். இறுதியாக திலகன் பொறுப்பு வகித்தார். 2008 மாவீரர் நாளுக்குப் பிறகு தமிழீழ தேசியத் தொலைக்காட்சி இயங்க முடியாத நிலை ஏற்பட்டது.

## பணி
இத்தொலைக்காட்சி ஈழ விடுதலையின் அவசியத்தை உலகளாவிய தமிழ் மக்களுக்கு எடுத்துச் செல்லும் பணியைச் செய்து வந்தது.  இலங்கை இராணுவத்தின் படை முன்னெடுப்பு நடவடிக்கைகளை உடனுக்குடன் செய்தியாக வெளியிட்டு ஈழ மக்களின் பாதுகாப்பையும் உறுதி செய்து வந்தது. இத்தொலைக்காட்சியில். விடுதலைப் புலிகளின் நிதர்சனம், ஒளிவீச்சு போன்ற பிரிவுகளால் தயாரிக்கப்படும் குறும்படங்கள், ஆவணப்படங்கள், மாவீரர் காணொளிகள், படைத் தளபதிகளின் செவ்விகள் போன்றவை ஒளிபரப்பப்பட்டு வந்தன.

## நிதர்சனம்

### ஒளிவீச்சு
ஒளிவீச்சு என்ற பிரிவு பல நேரடிச் சமர்களைப் படம்பிடித்து வெளியிட்டு வந்தது. உண்மையான காட்சிப் பதிவின் மூலம் பல ஆவணத் திரைப்படங்களை வெளியிட்டு வந்தது. இப்பிரிவில் இருந்த போராளிகள் சண்டை நடக்கும் பொழுது சக போராளிகளுடன் இணைந்து படப்பிடிப்புச் செய்து வந்தவர்கள். இவர்களுள் இசைப்பிரியாவும் ஒருவர்.

## இவற்றையும் பார்க்க
*தமிழீழ விடுதலைப் புலிகளின் உள் கட்டமைப்பு

பகுப்பு:விடுதலைப் புலிகளின் ஊடகத்துறை
பகுப்பு:இலங்கைத் தமிழ்த் தொலைக்காட்சி சேவைகள்
பகுப்பு:தமிழ்த் தொலைக்காட்சிச் சேவைகள்
வானவில்

[thumb|வெள் ஒளி மழைத்துளியினூடாகச் (அல்லது வேறு நீர் மூலத்திலிருந்து உருவாகிய நீர் துளிகள்) சென்று பிரிகை அடைவதை இந்தப் படம் விளக்குகின்றது. [சிவப்பு நிறம் குறைந்த விலகலையும் ஊதா நிறம் கூடிய விலகலடைவதையும் இங்கு காணலாம்.]]

thumb|left|250px|வானவில் தோன்றும் விதம்

**வானவில்** மழைத் துளிகளினூடாக சூரிய ஒளிக்கதிர்கள் செல்லும் போது முழு அக எதிரொளிப்பு நடைபெறுவதனால் ஒளி பிரிகையடைந்து ஏழு நிறங்கள் (VIBGYOR) வானத்தில் தெரிகின்றன. நீர்த் திவலைகளிலும் சூரிய ஒளி பிரதிபலிக்கும்போது வானவில் தோன்றுகிறது.

https://youtube.com/channel/UCKATaMXEZ62b3DaQtkMAGiQ

வானவில்லில் ஏழு வண்ணங்கள் தெரியும். ஆங்கிலத்தில் இதனை VIBGYOR என்று குறிப்பிடுவார்கள். சிவப்பு: . ஆரஞ்சு: . மஞ்சள்: . பச்சை: . நீலம்: . கருநீலம்: . ஊதா: என்பதே இந்த வண்ணங்கள்.

பொதுவாக காலை மற்றும் மாலை நேரங்களில் வானவில் தோன்றுகிறது. வானவில் சூரியனுக்கு எதிர் திசையில் தோன்றும். வானத்தில் இருந்து பார்க்கும் பொழுது வானவில் வட்ட வடிவில் தெரியும்.

https://youtube.com/channel/UCKATaMXEZ62b3DaQtkMAGiQ

## இவற்றையும் காணவும்
* ஒளி அலைகள்
* ஒளி முறிவு


படிமம்:WhereRainbowRises.jpg|வானவில் தோன்றுமிடம்
படிமம்:450px-Epcot rainbow.jpg|புளோரிடாவில் ஒரு வானவில்லின் தோற்றம்
படிமம்:Rainbow Falera.jpg|மலை முகட்டில் வானவில்
படிமம்:Supernumerary rainbow 03 contrast.jpg
படிமம்:பகுதி வானவில்.jpg|பகுதி வானவில் - தமிழ்நாடு - இந்தியா


பகுப்பு:ஒளியியல் தோற்றப்பாடுகள்
பகுப்பு:வானிலை நிகழ்வுகள்
இளைய பத்மநாதன்

அண்ணாவியார் **இளைய பத்மநாதன்** அரங்கில் தமிழின அடையாளம் தேடும் ஒரு நாட்டுக்கூத்துக் கலைஞராவர்.

1960களின் இறுதியில் இலங்கையின் வட பகுதியில் இடதுசாரி இயக்கம் மேற்கொண்ட தீண்டாமை ஒழிப்பு போன்ற வெகுசன இயக்கத்துடன் தன்னை இணைத்துக்கொண்டு வடபகுதிக் கிராமங்கள் தோறும் நாட்டுக்கூத்துக் கலைவடிவத்தினூடாக மக்கள் மத்தியில் விழிப்புணர்வை ஏற்படுத்தினார். அக்காலப்பகுதியில் 'அம்பலத்தாடிகள்' என்னும் கலைக்குழுவினரால் கிராமங்கள் தோறும் அரங்காகிய கந்தன் கருணை நாடகத்தில் இளைய பத்மநாதனின் பங்களிப்பு குறிப்பிடத்தக்கதாகும்.

யாழ்ப்பாணத்தில் பிரபல்யமான கந்தன் கருணை (1970) நாடகம் பின்னர் கொழும்பில் ஆட்டக்கூத்தாக அறிமுகமானது. அத்துடன் இவரின் 'ஏகலைவன்' என்ற கூத்து நாடகம் கொழும்பில் மண்டபம் நிறைந்த காட்சியாக அரங்கேறியதுடன் இலங்கையின் தேசிய ஒளிபரப்புச் சேவையான ரூபவாகினியிலும் ஒளிபரப்பாகியது.

இவ்வாறு படிப்படியாக நாடறிந்த கூத்துக் கலைஞராக பரவலாக அறிமுகமான இளைய பத்மநாதன் கொழும்பில் அரசாங்க எழுதுவினைஞராகப் பணியாற்றியவர்.

1983 இனக்கலவரத்தினைத் தொடர்ந்து தமிழ்நாட்டிற்குப் புலம் பெயர்ந்தவர், அங்கே பல்கலை அரங்கக் குழுவுடன் இணைந்து Bertolt Brecht என்பவரின் The Exception and the Rule என்ற நாடகத்தின் தமிழ் வடிவமான "ஒரு பயணத்தின் கதை", மற்றும் தீனிப்போர், ஏகலைவன் முதலானவற்றை எழுதி அரங்கேற்றினார். 'ஒரு பயணத்தின் கதை' பின்னர் அவுஸ்திரேலியாவில் சிட்னியிலும் மெல்பேர்னிலும் அரங்காக்கினார்.

Skin in Deep என்ற தனிநபர் நாடகத்தை அவுஸ்திரேலியா விக்டோரியா பல்கலைக்கழக நாடகத்துறை பேராசிரியர்கள், மாணவர்கள் முன்னிலையில் சோதனை முயற்சியாக அரங்கேற்றியுள்ளார். பாஞ்சாலி சபதம் உட்பட பல நாடகப்பாடல் பிரதிகளை இவர் எழுதியுள்ளார். காத்தவராயன் கூத்தை முறையாக கணபதிப்பிள்ளை அண்ணாவியாரிடம் பயின்றுள்ள இளைய பத்மநாதன் சிட்னியில் இதனை அரங்கேற்றினார்.

மெல்பேர்ன் விக்டோரியா பல்கலக்கழகத்தில் அரங்கக் கலைகளில் (Performance Studies) சிறப்புப் பட்டம் பெற்ற இளைய பத்மநாதன் மொனாஷ் பல்கலைக்கழகத்தில் அரங்கக் கலைகளுக்கான முதுகலை பட்டத்தையும் பெற்றுள்ளார்.

## வெளிவந்த நூல்கள்
* *தீனிப்போர்*
* *ஏகலைவன்*
* *மீண்டும் இரமாயணம் மீண்டும் பாரதம்*

## வெளி இணைப்புகள்
* கந்தன் கருணை - நூலகம் திட்டம்

பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:ஆஸ்திரேலியத் தமிழ் எழுத்தாளர்கள்
பேராதனைப் பல்கலைக்கழகம்

**பேராதனைப் பல்கலைக் கழகம்**, இலங்கையின் முதற்தரப் பல்கலைக்கழகங்களில் ஒன்றாகும். இலங்கையின் கடைசி இராசதானியின் தலைநகராக விளங்கிய கண்டி நகருக்கு அண்மையில், பேராதனை என்னும் இடத்தில் இப்பல்கலைக்கழகம் அமைந்துள்ளது. இலங்கையின் முதல் பல்கலைக்கழகத்தின் இன்றைய வாரிசாக விளங்குவதும் இதுவே. பல்கலைக்கழகத்திற்கான நிதி  பல்கலைக்கழக மானியங்கள் ஆணைக்குழுவால் (UGC) வழங்கப்படுகின்றது.

## அமைவிடம்

இப்பல்கலைக்கழகம் இலங்கையின் தலைநகரான கொழும்பில் இருந்து 110 கிலோமீட்டர் தூரத்திலும், கண்டி நகருக்குச் சுமார் 8 கி.மீ.. தொலைவிலும் அமைந்துள்ளது. இப்பல்கலைக்கழகம் அமைந்துள்ள பேராதனை இயற்கை அழகு நிறைந்த ஒரு பகுதியாகும். இலங்கையின் சுற்றுலா முக்கியத்துவம் உடையதாக விளங்கும் பேராதனை தாவரவியற் பூங்காவும் இங்கு அமைந்துள்ளது. இப்பல்கலைக்கழகமானது ஹந்தானை மலையை அண்டிய தாழ்வான பகுதியில் அவ்வியற்கைச் சூழலுடன் இணைந்தவாறு இருக்கின்றது. இலங்கையின் மத்திய மலைநாட்டின் நடுப்பகுதியில் அமைந்துள்ளது. இலங்கையின் சிறந்த எழுத்தாளரான பேராசிரியர் எதிரிவீர சரச்சந்திர போன்றவர்களின் நினைவுகளைத் தாங்கிய நினைவுச் சின்னமாகவும் இது விளங்குகின்றது.

## வரலாறு

இலங்கையின் முதலாவது பல்கலைக்கழகம், இலங்கைப் பல்கலைக்கழகம் (University of Ceylon) என்ற பெயரில் 1942 ஆம் ஆண்டு ஜூலை மாதம் முதலாம் திகதி கொழும்பில் ஆரம்பித்து வைக்கப்பட்டது. பத்து ஆண்டுகளுக்குப் பின்னர் 1952 ஆகஸ்ட் 6 ஆம் நாள், இலங்கைப் பல்கலைக்கழகம் பேராதனைக்கு இடம் மாறியதுhttp://www.pdn.ac.lk/overview/history.html . அன்றிலிருந்து 1972 வரை இது இலங்கைப் பல்கலைக்கழகம், பேராதனை (University of Ceylon, Peradeniya) என அழைக்கப்பட்டு வந்தது. 1972 இல், இலங்கையிலிருந்த அனைத்துப் பல்கலைக்கழகங்களும் இலங்கைப் பல்கலைக்கழகம் (University of Sri Lanka) என்ற ஒரே அமைப்பின் கீழ்க் கொண்டுவரப்பட்டபோது, இது இலங்கைப் பல்கலைக்கழகம், பேராதனை வளாகம் (University of Sri Lanka – Peradeniya Campus) எனப் பெயர் மாற்றம் செய்யப்பட்டது. 1978 ஆம் ஆண்டு பல பகுதிகளிலும் அமைந்திருந்த இலங்கைப் பல்கலைக்கழகத்தின் வளாகங்கள் தனித்தனியான பல்கலைக்கழகங்கள் ஆனபோது, இது பேராதனைப் பல்கலைக்கழகம் என்ற பெயரைப் பெற்றது.

## பீடங்கள்

இங்கே விவசாய பீடம், கலைப் பீடம், பல்மருத்துவப் பீடம், பொறியியல் பீடம், மருத்துவப் பீடம், விஞ்ஞான பீடம், என்பவற்றுடன் கால்நடை மருத்துவமும், கால்நடை அறிவியலும் இணைந்த ஒரு பீடமும் உள்ளன http://www.pdn.ac.lk/overview/struct.html .

## உசாத்துணை

## வெளியிணைப்புகள்
* பேராதனைப் பல்கலைக் கழக இணையத் தளம்
* தமிழ்த் துறை 

பகுப்பு:இலங்கையின் பல்கலைக்கழகங்கள்
பகுப்பு:இலங்கையில் தமிழ்மொழிப் பட்டப்படிப்பு உள்ள பல்கலைக்கழகங்கள்
பேராதனை தாவரவியற் பூங்கா

**பேராதனை தாவரவியற் பூங்கா** (*Royal Botanical Gardens, Peradeniya*) இலங்கையிலுள்ள மிகப் பெரிய தாவரவியற் பூங்கா ஆகும். இது இலங்கையின் சுற்றுலாத் துறையைப் பொறுத்தவரை முக்கியத்துவம் வாய்ந்த ஒன்றாக இருப்பதுடன், நிறைந்த கல்விப் பெறுமானமும் கொண்டது. ஏராளமான உள்நாட்டு, வெளிநாட்டுச் சுற்றுலாப் பயணிகளைக் கவரும் இடமாக இது இருந்து வருகிறது.

மத்திய மாகாணத்தில் இருக்கும் கண்டி நகரத்தின் மேற்குத் திசை நோக்கிச் செல்கையில் 5.5 கி.மீ தூரத்தில் இந்தப் பூங்கா அமைந்துள்ளது. இதன் மொத்தப் பரப்பலவு 147 ஏக்கராக இருப்பதுடன், விவசாயத் திணைக்களத்தைச் சேர்ந்த தேசியப் பூங்காக்களுக்கான பிரிவினால் பராமரிக்கப்பட்டு வருகின்றது.

## வரலாறு

14ஆம் நூற்றாண்டிலிருந்தே இந்தப் பகுதியின் வரலாறு தொடங்குகிறது. 1371 இல் மூன்றாம் விக்கிரமபாகு மன்னன் இவ்விடத்தைத் தனது இருப்பிடமாகக் கொண்டான். 1747–1780 வரை கண்டியை ஆண்ட இராஜாதிராஜசிங்கனும், இவ்விடத்தில் தற்காலிகமாகத் தங்கியிருந்ததாக அறியப்படுகின்றது. 1815 ஆம் ஆண்டில் பிரித்தானியர்கள் கண்டி இராச்சியத்தைக் கைப்பற்றிய பின்னர். இப்பகுதி அவர்கள் கைக்கு மாறியது.

1810 இல் கொழும்புக்கு அண்மையிலுள்ள கொம்பனித் தெரு என இன்று அழைக்கப்படும் இடத்தில் பிரித்தானியர் ஒரு தோட்டத்தை அமைத்திருந்தனர். பின்னர் 1813 இல், இது களுத்துறை என்னும் இடத்துக்கு மாற்றப்பட்டது. இது பொருளாதாரத் தாவரங்களான கோப்பி, இறப்பர் போன்றவற்றைப் பெற்றுக்கொள்வதற்கான இடமாகவேயிருந்தது. 1814 இல் இதைப் பொறுப்பேற்ற அலெக்சாண்டர் மூன் என்பவரின் முயற்சியால் இது 1821 இல் தற்போதுள்ள இடத்துக்கு மாற்றப்பட்டது. ஆரம்பத்தில் கோப்பி, இறப்பர் போன்ற தாவரங்களே இங்கு காணப்பட்டன. பிற்காலங்களில் இதனைப் பொறுப்பேற்று நடத்திய அதிகாரிகள் பலரது முயற்சியால் எராளமான தாவர வகைகள் சேர்க்கப்பட்டு இன்றைய நிலையை அடைந்துள்ளது. 1912 ஆம் ஆண்டு முதல் விவசாயத் திணைக்களம் இந்தப் பூங்காவைப் பொறுப்பேற்று பராமரித்து வருகின்றது.

## சிறப்பம்சங்கள்
இப் பூங்காவில் இன்று ஏராளமான உள்நாட்டு மற்றும் வெளிநாட்டுத் தாவர வகைகள் உள்ளன. இங்குள்ள ஓக்கிட் பூங்கா புகழ் பெற்றது. இங்குள்ள வாசனைத் திரவியத் தோட்டம், கற்றாழையகம், அந்தூரியம் வளர்ப்பகம் என்பன இங்குள்ள சிறப்பம்சங்களாக உள்ளன. அத்துடன் பூங்காவிலிருந்து மகாவலி ஆற்றைக் கடந்து செல்லும் தொங்கு பாலமும் இந்தப் பூங்காவின் சிறப்பம்சமாகும். பூங்காவின் அனேகமான ஓரத்தை ஒட்டிச் செல்லும் மகாவலி ஆற்றின் கரையில், பூங்காவின் எல்லைபோல் மூங்கில் மரங்கள் காணப்படுகின்றன. இலங்கைத் தீவின் வடிவில் அமைக்கப்பட்ட ஒரு குளமும் பூங்காவில் அமைந்துள்ளது.


Sri Lanka, Peradeniya Botanical Gardens, Landscaped Forest.jpg
Sri Lanka, Peradeniya Botanical Gardens, Bridge.jpg
Sri Lanka, Palms in Peradeniya Botanical Gardens.jpg
Sri Lanka, Peradeniya Botanical Gardens, Bull.jpg
Sri Lanka, Plants in Peradeniya Botanical Gardens.jpg


## வெளி இணைப்புகள்

*Botanic-Gardens-Peradeniya
*[http://www.botanicgardens.gov.lk/ Department of National Botanic Gardens
*Official website of the Department of Agriculture 
*Division of National Botanic Gardens 
*Botanic Gardens of Sri Lanka
*Peradeniya:
**Royal Botanic Gardens, Peradeniya 
**More images on Botanical Garden, Peradeniya 
**The Peradeniya Royal Botanic Gardens, travelsrilanka.com
*Photo and video essay of the botanical garden 

பகுப்பு:இலங்கையின் சுற்றுலாத் தலங்கள்
பகுப்பு:இலங்கையில் உள்ள தாவரவியல் பூங்காக்கள்
மாஃபியா

**மாஃபியா** (*Mafia*) என்பது ஓர் ஒழுங்கமைக்கப்பட்ட சட்டவிரோதக் குற்றக் குழு. குறிப்பாக இத்தாலியப் பின்புலத்தில் அமைந்த குடும்பத் தொடர்புகளுடைய சட்டவிரோதக் குற்றக் குழுக்களையே மாஃபியா என்று அழைப்பர். இத்தாலிய மொழியில் *மாஃபியா* என்றால் *எங்களின் சொத்து* அல்லது *எங்களின் செயல்* என பொருள்படும்.  

## மாஃபியா குற்றச்செயல்கள்
களவு, பண மோசடி, ஏமாற்றல், பரத்தமை, ஆள் கடத்தல், போதைக் கடத்தல், கொலை போன்ற பல குற்றச்செயல்களை தெரிந்து திட்டமிட்டு மாஃப்பியா ஈடுபடும். 

பகுப்பு:ஒழுங்கமைக்கப்பட்ட குற்றக் குழுக்கள்
றையட்

**றையாட் (Triad, 三合會, 三合会, Sānhéhuì)** பல சீன பின்புலத்தை கொண்ட பாதாளவாழ் குழுக்களை குறிக்கும் சொல். இவர்கள் 1760களில் குன்ங் அரசபரம்பரை ஆட்சிக்கு எதிரான புரட்சி குழுவாக ஆரம்பித்துப் பின்னர் பல்வேறு காரணங்களால் குற்றக் குழுக்களாக மாறினார்கள். இன்று இவர்கள் களவு, பண மோசடி, ஏமாற்றல், பரத்தமை, ஆள் கடத்தல், போதைப் பொருள் கடத்தல், கொலை போன்ற பல பாதகச் செயல்களில் ஒழுங்கமைக்கப்பட்ட முறையில் ஈடுபடுகின்றார்கள்.

பகுப்பு:ஒழுங்கமைக்கப்பட்ட குற்றக் குழுக்கள்
பகுப்பு:ஹொங்கொங் திரைப்படத்துறை
யக்கூசா

**யக்கூசா** (en:Yakuza, ja:(やくざ or ヤクザ), ஜப்பானிய பின்புலத்தைக் கொண்ட ஒழுங்கமைக்கப்பட்ட குற்றக்குழு ஆகும். யப்பானிய மொழியில் யக்கூசா என்ற சொல் "எதற்கும் உதாவாதது (good for nothing)" என்று பொருள் படும். இவர்கள் இறுக்கமான நெறிமுறைகளையும், ஒழுங்கமைக்கப்பட்ட இயல்பும் கொண்டவர்கள். யப்பானிய ஊடகங்களில் இவர்கள் பெரிய அளவில் ஊடுருவி உள்ளதுடன், பன்னாட்டு அளவில் இயங்கிவருகின்றனர். இவர்கள் 103,000 உறுப்பினர்களைக் கொண்டுள்ளதாக மதிப்பிடப்பட்டுள்ளது.

## மேற்கோள்கள்

பகுப்பு:ஒழுங்கமைக்கப்பட்ட குற்றக் குழுக்கள்
தலதா மாளிகை

**தலதா மாளிகை** என்பது இலங்கையின் கண்டி நகரில் உள்ள புகழ் பெற்ற பௌத்த ஆலயம் ஆகும். பௌத்த சமயத்தவர்களால் உயர்வாக மதிக்கப்படுகின்ற புத்தரின் புனிதப் பல் இங்கே வைக்கப்பட்டிருப்பதன் காரணமாக இது புனித தந்த தாது ஆலயம் எனவும் அழைக்கப்படுகின்றது. 1592 தொடக்கம் 1815 வரை இருந்த கண்டி இராச்சியத்தின் தலைநகரமாகக் கண்டி நகரம் விளங்கியது. அதனை ஆண்டு வந்த அரசர்களின் அரண்மனை வளாகத்தின் உள்ளேயே இவ்வாலயமும் அமைந்துள்ளது.

இலங்கையிலுள்ள முக்கியமான பௌத்த பீடங்களான மல்வத்தை பீடம், அஸ்கிரிய பீடம் ஆகியவற்றைச் சேர்ந்த பீடாதிபதிகள் ஆண்டுக்கு ஒருவராகச் சுழற்சி முறையில் இதன் உள் மண்டபத்தில் நாளாந்த கிரியைகளை நடத்தி வருகிறார்கள். காலை, மதியம், மாலை என நாளொன்றுக்கு மூன்று தடவைகள் கிரியைகள் நடைபெறுகின்றன. ஒவ்வொரு புதன்கிழமையும் புனிதப்பல் "நனுமுரா மாங்கல்யா" என்றழைக்கப்படும் நறுமணப்பூக்கள், மூலிகைகள் சேர்க்கப்பட்ட நீரால் நீராட்டப்படுகிறது. குணமாக்கும் திறன் கொண்டதாகக் கருதப்படும் இந்தப் புனிதநீர் பக்தர்களுக்கு வழங்கப்படுகிறது.

## மேலும் காண்க
*தலதா மாளிகை குண்டுவெடிப்பு
*ஏசலா பெரகெர

## மேற்கோள்கள்


## வெளியிணைப்புகள்

* தலதா மாளிகையின் உத்தியோகபூர்வ இணையத் தளம்
* தலதா மாளிகை

பகுப்பு:இலங்கையிலுள்ள பௌத்த ஆலயங்கள்
பகுப்பு:கண்டியிலுள்ள கட்டடங்களும் கட்டமைப்புக்களும்
பகுப்பு:இலங்கையின் தொல்லியற்களங்கள்
பகுப்பு:கண்டி இராச்சியம்
உருப்படிம மொழி

ஒரு குறிப்பிட்ட துறையில் சிறப்பான வடிவமைப்புச் செயற்பாடுகளை விளக்கும் கட்டமைப்பான ஒரு வழிமுறையே **உருப்படிம மொழி** (*pattern language*) எனப்படுகின்றது. இது பின்வரும் சிறப்பியல்புகளைக் கொண்டது.

# எடுத்துக்கொண்ட விடயத்தில் உள்ள பொதுவான பிரச்சினைகளை அவதானித்து அடையாளம் காணுதல்,
# வேண்டிய இலக்கை அடையும் வகையில் பிரச்சினைகளுக்கான தீர்வுகளுக்கு இருக்கக்கூடிய இயல்புகளை விளக்குதல்,
# வடிவமைப்பவர் தருக்க ரீதியான முறையில் ஒரு பிரச்சினையிலிருந்து இன்னொன்றுக்கு ஒழுங்காகச் செல்ல உதவுதல் மற்றும்
# பல்வேறு வழிகளில் வடிவமைப்பு நடைபெறுவதை அனுமதித்தல்.

அனுபவத்தினால் மட்டுமே விளையக் கூடியதும், ஆவணப்படுத்தி இளையவர்களுக்குக் கற்பிக்க முடியாததுமான தீர்மானம் எடுக்கும் திறனை முறைப்படுத்துவதற்கு, உருப்படிம மொழி பயன்படுகிறது. அறிவுப் பொதிவைக் கட்டமைப்பு உள்ளதாக ஆக்குவதற்கும், அடிப்படையில் சிக்கலான முறைமைகளை, அளவுக்கதிகமாக எளிமைப்படுத்தாமல் புரிந்து கொள்வதற்கும் உருப்படிம மொழி வகை செய்கிறது. 

## தொடக்கம்
கிறிஸ்தோபர் அலெக்சாண்டர் என்னும் கட்டடக்கலைஞர் முதன் முதலாக *உருப்படிம மொழி* என்பதற்கு இணையான *pattern language* எனும் சொல்லைப் பயன்படுத்தினார். இக் கருத்துருவைக் குடிசார் பொறியியல் (*Civil Engineering*) மற்றும் கட்டிடக்கலை தொடர்பான பிரச்சினைகளுக்குத் தீர்வு காணும் வழிமுறைகளில் அவர் பயன்படுத்தினார். எவ்வாறு நகரங்களை அமைப்பது என்பதிலிருந்து, ஒரு அறையில் சாளரத்தை எவ்விடத்தில் அமைக்கவேண்டும் என்பது வரையான பலவகைப்பட்ட பிரச்சினைகளில் இக்கருத்துருவைப் பயன்படுத்த முடியுமென அவர் வாதிட்டார். அவர் எழுதிய *A Pattern Language* என்னும் புத்தகம் மூலம் மேற்படி கருத்துவை அவர் அறிமுகப்படுத்திப் பிரபலப்படுத்தினார். 

இவர் எழுதிய இன்னொரு புத்தகமான *The Timeless Way of Building* (காலஞ்சாராக் கட்டட வழிமுறைகள்) என்பதிலும் *உருப்படிம மொழி* பற்றி விளக்கியுள்ளதுடன், கட்டடங்கள், நகரங்கள் என்பவற்றின் வடிவமைப்பு, கட்டுமானம் என்பவற்றில் இது எவ்வாறு பயன்படக்கூடும் என்பதையும் விளக்கியுள்ளார். எனினும் இது கட்டிடத் துறைகளில் மட்டுமன்றி கணினித் துறை முதலிய வேறு பல துறைகளிலும் கூடப் பயன்படுத்தப்படுகிறது.

## வெளியிணைப்புகள்
*கட்டடம், நகரம் முதலியனவற்றின் அமைப்பு தொடர்பான உருப்படிம மொழி இணையத்தளம்
*போட்லண்ட் உருப்படிமக் களஞ்சியம் (The Portland Pattern Repository)
*வாட் கன்னிங்ஹாமின் (Ward Cunningham) உருபடிம மொழி எழுதுவதற்கான ஆலோசனைகள்
*architypes.net - கட்டிடக்கலையில் உருப்படிம மொழிக் கூட்டுத் திட்டம் 
*விடுதலையளிக்கும் குரல்கள்! உருப்படிம மொழித் திட்டம் 

பகுப்பு:வடிவமைப்பு
பகுப்பு:கட்டிடக்கலை
உருசிய மாஃபியா

**உருசிய மாஃபியா** (*Russian mafia*, , அல்லது **பிராத்வா** (*Bratva*, братва́, 'சகோதரத்துவம்') என்பது முன்னாள் சோவியத் ஒன்றியத்தின் வீழ்ச்சிக்குப் பின்னர் உருசியாவில் உருவான திட்டமிட்டு இயங்கும் அல்லது ஒழுங்கமைக்கப்பட்ட குற்றமிழைக்கும் குழுவினர் ஆவர். மாஃபியா குழுக்களில் ஏதேனும் ஒன்று "ஒழுங்கமைக்கப்பட்ட குற்றவியல் குழு" எனக் குறிப்பிடப்படலாம். சோவியத்தின் வீழ்ச்சிக்கு முன்னரேயே இக் குழுக்கள் பல விதங்களில் இருந்தே வந்துள்ளார்கள். பல முன்னாள் சோவியத் ஒன்றிய இராணுவ உறுப்பினர்கள் உருசிய மாஃபியாவில் இணைந்துள்ளார்கள்.

2012 இல், ஏறத்தாழ 6,000 குழுக்கள் இருந்தன, இவற்றில் 200 இற்கும் மேற்பட்ட குழுக்கள் உலகளாவிய அளவில் உள்ளன. இந்த பல்வேறு குழுக்களின் உறுப்பினர்களாக முன்னாள் சிறை உறுப்பினர்கள், ஊழல் அதிகாரிகள், வணிகத் தலைவர்கள், இன உறவுகள் கொண்டவர்கள், அல்லது ஒரே இடத்தைச் சேர்ந்த குற்றவாளிகள் அல்லது தலைவர்கள் இருந்தனர். ஆகத்து 2010 இல், பிரான்சைச் சேர்ந்த குற்றவியல் நிபுணர் அலைன் பாவர் என்பவர், உருசிய மாஃபியா அவர்களின் உலகளாவிய நடவடிக்கைகளில் ஒரு பகுதி-இராணுவ நடவடிக்கையுடன் "ஐரோப்பாவில் உள்ள மிகச் சிறந்த கட்டமைக்கப்பட்ட குற்றவியல் அமைப்புகளில் ஒன்றாகும்" என்று கூறினார்.

## மேற்கோள்கள்

## வெளி இணைப்புகள்
* Eurasian Transnational Organized Crime Groups

பகுப்பு:ஒழுங்கமைக்கப்பட்ட குற்றக் குழுக்கள்
பகுப்பு:உருசியப் பொருளாதாரம்
மாத்தளை சோமு

**மாத்தளை சோமு** சிறுகதை, புதினம், பயண இலக்கியம் முதலான துறைகளில் பல நூல்களை எழுதியுள்ளார். இவர் இலங்கை மலையக இலக்கிய வளர்ச்சிக்கும் பங்காற்றியவர். இலங்கை, தமிழக, அவுஸ்திரேலிய, ஐரோப்பிய, சிங்கப்பூர், கனேடிய தமிழ் இதழ்களில் இவரது படைப்புகள் தொடர்ந்து வெளியாகின்றன.

## வெளியான நூல்கள்
* தோட்டக் காட்டினிலே (மூவர் சிறுகதை)
* நமக்கென்றொரு பூமி (சிறுகதைத் தொகுதி)
* இலங்கை நாட்டு தெனாலிராமன் கதைகள்
* அவன் ஒருவனல்ல (சிறுகதை)
* அந்த உலகத்தில் இந்த மனிதர்கள் (புதினம், இலங்கை சாகித்திய விருது 1991)
* எல்லை தாண்டா அகதிகள் (புதினம், இலங்கை சுதந்திர இலக்கிய அமைப்பின் சிறந்த நாவல் விருது 1994)
* அவர்களின் தேசம் (சிறுகதை, தமிழ்நாடு லில்லி தேவசிகாமணி இலக்கியப் பரிசு 1995)'
* மலேசியத் தமிழ் உலகச் சிறுகதைகள் (தொகுப்பாசிரியர்)
* அவள் வாழத்தான் போகிறாள் (புதினம்)
* மூலஸ்தானம் (புதினம், இலங்கை சுதந்திர இலக்கிய அமைப்பின் சிறந்த நாவல் விருது 1998)
* நான்காவது உலகம் (குறும்புதினம்)
* கறுப்பு அன்னங்கள் (சிறுகதை)
* மாத்தளை முதல் மலேசியா வரை (பயணக்கதை)
* லண்டன் முதல் கனடா வரை (பயணக்கதை)
* புலம் பெயர்ந்த தமிழும் தமிழரும் (2013)

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:இலங்கை மலையக எழுத்தாளர்கள்
பகுப்பு:ஆஸ்திரேலியத் தமிழ் எழுத்தாளர்கள்
பகுப்பு:மாத்தளை மாவட்ட நபர்கள்
கிறிஸ்தோபர் அலெக்சாண்டர்

கலிபோர்னியா பல்கலைக் கழகம், பேர்க்லேயில் பேராசிரியராகவும் (professor-emeritus), ஒரு அனுமதி பெற்ற கட்டட ஒப்பந்தகாரராகவும், கட்டடக்கலைஞராகவும் விளங்குபவர் **கிறிஸ்தோபர் அலெக்சாண்டர்** (பிறப்பு: அக்டோபர் 4, 1936, வியன்னா, ஆஸ்திரியா). இவர் கலிபோர்னியா, ஜப்பான், மெக்சிக்கோ ஆகிய இடங்களில் கட்டிய கட்டிடங்களுக்காக அறியப்பட்டவர் எனினும், கட்டிடக்கலையில் இவரது கோட்பாட்டுப் பங்களிப்புகளுக்காகவே புகழ் பெற்றவர். சாரா இஷிகாவா (Sarah Ishikawa), முரே சில்வர்ஸ்டீன் (Murray Silverstein) ஆகியோருடன் இணைந்து, *[[உருப்படிம மொழி]]* (a pattern language) எனப்படும் கட்டிடக்கலை வடிவமைப்பு முறையொன்றை உருவாக்கினார். இது, எவரும் எந்த மட்டத்திலும் தங்களுக்கு வேண்டிய கட்டடங்களை வடிவமைக்க உதவுவதை இலக்காகக் கொண்டது. கட்டிடமொன்றின் பயனர்கள் தங்களுடைய தேவைகள் பற்றி மற்றெவரிலும் பார்க்கக் கூடுதலாக அறிவார்கள் என நம்பியதாலேயே இத்தகைய முயற்சியை அவர் மேற்கொண்டார். தற்போது இங்கிலாந்தில் வசிக்கும் அவர், கட்டிடக்கலைத் தொழிலை மேற்கொள்வதுடன், நகரத் திட்டமிடலிலும் ஆலோசகராகப் பணிபுரிந்து வருகிறார்.

## வாழ்க்கை

ஆஸ்திரியாவின் வியன்னா நகரில் பிறந்த இவர், இங்கிலாந்திலேயே வளர்ந்தார். அறிவியல் துறையிலேயே இவரது கல்வி ஆரம்பமானது. கேம்பிறிஜ் பல்கலைக்கழகத்தின் டிரினிட்டிக் கல்லூரியில் பயில்வதற்கான scholarship பெற்று வேதியியல், இயற்பியல் துறைகளிலும், பின்னர் கணிதத் துறையிலும் கல்வி பயின்றார். கட்டிடக்கலையில் இளமாணிப் பட்டமும், கணிதத்தில் முதுமாணிப் பட்டமும் பெற்றார். ஹார்வார்ட் பல்கலைக் கழகத்தில், கட்டிடக்கலைத் துறையில் முனைவர் பட்டத்தையும் பெற்றுக்கொண்டார். ஒரே காலகட்டத்தில் MIT இல் போக்குவரத்துக் கோட்பாடு, மற்றும் கணினி அறிவியல் ஆகிய துறைகளிலும், ஹார்வார்டில் அறிதிறன் (cognition) மற்றும் அறிதிற இயல்கள் (cognitive studies) தொடர்பாகவும் பணிபுரிந்தார். 1963 இல் பேர்கலேயில் பேராசிரியரானார். இவர் அங்கே 38 ஆண்டுகள் தொடர்ச்சியாகக் கற்பித்தலில் ஈடுபட்டிருந்தார். இவர் கட்டிடக்கலைத் துறையில் ஆற்றிய சேவைகளுக்காக 1996 இல், கலைகள் மற்றும் அறிவியல்களுக்கான அமெரிக்க அக்கடமி இவரை Fellow ஆகத் தேர்ந்தெடுத்து  மரியாதை செய்தது. கணினி அறிவியல் துறையிலும், உருப்படிம மொழி இயக்கத்தின் தந்தை என இவர் கருதப்படுகின்றார்.

பகுப்பு:அமெரிக்கக் கட்டிடக்கலைஞர்கள்
பகுப்பு:ஆஸ்திரியக் கட்டிடக் கலைஞர்கள்
பகுப்பு:1936 பிறப்புகள்
பகுப்பு:வாழும் மக்கள்
கூகுள்

**கூகுள்** (*Google*) என்பது, அமெரிக்காவில் தலைமையிடத்தைக் கொண்டு செயற்படும் ஒரு பன்னாட்டு நிறுவனம் ஆகும். இணையத் தேடுபொறித் தொழில்நுட்பம், மேகக் கணிமை, இணைய விளம்பரத் தொழில்நுட்பம் ஆகிய துறைகளில் இந்நிறுவனம் செயற்படுகிறது. கூகுள் தேடுபொறி, இதன் முதன்மையான சேவை ஆகும். 1998இல் லாரி பேஜ், சேர்ஜி பிரின் ஆகியோரால் துவங்கப்பட்ட இந்நிறுவனத்தின் முதல் பொதுப்பங்கு வெளியீடு, 2004இல் நடைபெற்றது.

முழுமையாகப் பயன்படும் வகையில், உலகின் தகவல்களை ஒருங்கிணைப்பதே, கூகுளின் நோக்கமாகும். "தீமைத் தன்மை இல்லாதிருத்தல்" என்பது கூகுளின் அதிகாரப்பூர்வமற்ற நோக்காக அறியப்படுகிறது. இது அமீது பட்டேல் என்ற கூகுள் பொறியாளரின் கூற்றாகும்.

2006இல் இந்நிறுவனம், 1600, ஆம்பிதியேட்டர் பார்க்வே,  மவுண்டன் வியூ, கலிபோர்னியா என்ற முகவரிக்கு தனது தலைமையகத்தை மாற்றம் செய்து கொண்டது.

உலகம் முழுதும், ஒரு மில்லியனுக்கும் மேலான தரவு மையங்களைக் கொண்டிருப்பதாக நம்பப்படும் கூகுள், ஒரு நாளில் ஒரு பில்லியனுக்கும் மேலான தேடல்களைக் கையாள்வதாகவும், இருபத்துநான்கு பெட்டா பைட்டு அளவுள்ள தகவல்களைச் சேமிப்பதாகவும் கணக்கிடப்பட்டுள்ளது.

கூகுளின் மிக விரைவான வளர்ச்சியினூடே, பல புதிய மென்பொருள் சேவைகளின் தோற்றம் நிகழ்ந்துள்ளது. கூகுளின் முத்தாய்ப்பாக விளங்கும் கூகுள் இணையத் தேடலுடன்,  கூகுள்  மெயில், கூகுள் டாக்குமெண்டுகள், கூகுள் பிளஸ், கூகுள் டாக், கூகுள் வரைபடம், கூகுள் நியூஸ், பிளாக்கர், யூ ட்யூப் போன்ற பல்வேறு சேவைகளை இந்நிறுவனம் வழங்குகிறது.

மேலும், கூகுள் குரோம், கூகுள் சந்திப்பு, கூகுள் தொடர்புகள், கூகுள் செய்திகள், கூகுள் புகைப்படங்கள், கூகுள் டிரைவ், கூகுள் கோப்புகள், கூகுள் தாள்கள், கூகுள் விசைப்பலகை, கூகுள் மொழிபெயர்ப்பு போன்ற கூகுள் பயன்பாடுகளும், பாதுகாப்பு அம்சங்களைக் கொண்டுள்ளன.

இணையத்தைப் பற்றிய புள்ளிவிவரங்களை அளிக்கும் அலெக்சா டாட் காம் நிறுவனம், கூகுளின் அனைத்துலக முகப்புப் பக்கமான கூகுள் டாட் காமை, உலகின் மிக அதிகமான வரவுகளைப் பெற்ற வலைத் தளமாக அடையாளப்படுத்தி உள்ளது.

கூகுள் குரோம் என்னும் உலவியை, கூகுள் வெளியிடுகிறது. சமீப காலத்தில் அண்ட்ராய்டு என்னும் கைபேசி இயக்கு மென்பொருள், அத்துறையில் பெரும் தாக்கத்தை ஏற்படுத்தியுள்ளது. அண்ட்ராய்டு மென்பொருளை, கூகுள் தலைமையிலான ஓபன் ஹான்டுசெட்டு அலயன்சு தயாரித்து வெளியிடுகின்றது.

## சர்ச்சைகள்
* 2013 ஆம் ஆண்டு தமிழகத்தைச் சேர்ந்த கூகுள் பயனரால் கூகுள் நிறுவனத்தின் மீது வழக்கு தொடரப்பட்டது. ஹாட் மெயிலை கூகுளில் தேட முயன்றால் தரக்குறைவான தகவல்களைப் பார்க்க கூகுள் பரிந்துரைப்பதாகக் கூறியும் சிறுகுழந்தைகள் உள்ள தன் வீட்டில் இது கண்டிக்கத்தக்கது என்றும் கூறி கூகுள் மீது வழக்கு பதியப்பட்டது.

## மேலும் காண்க
*கூகுள் வரலாறு

## மேற்கோள்கள்

பகுப்பு:கூகுள்
பகுப்பு:இணையத் தேடல்
பகுப்பு:பன்னாட்டுப் பெருநிறுவனங்கள்